|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ** | Περιγραφή: D:\MY DOCUMENTS\Οι εικόνες μου\ΥΠΗΡΕΣΙΑΚΑ\ΥΠΕΚΑ logo1.jpg |
| CRES_full_name_EL  **Ενδιάμεσος Φορέας Διαχείρισης**  Ταχ. Δ/νση : 19ο χλμ. Λεωφ. Μαραθώνος,  190 09 Πικέρμι, Αττικής  Τηλέφωνο : 210-6603300  Fax : 210-6603301-302  Email :energy\_museums@cres.gr | Ημερομηνία 08.08.2012 |
| Πληροφορίες: www.cres.gr |  |

**ΕΝΕΡΓΕΙΑΚΑ ΕΥΦΥΗ ΘΕΜΑΤΙΚΑ ΜΟΥΣΕΙΑ ΣΧΕΔΟΝ ΜΗΔΕΝΙΚΗΣ ΕΝΕΡΓΕΙΑΚΗΣ ΚΑΤΑΝΑΛΩΣΗΣ**

**ΣΥΧΝΕΣ ΕΡΩΤΗΣΕΙΣ / ΔΙΕΥΚΡΙΝΙΣΕΙΣ**

1. **OIKONOMIKA/ΕΠΙΛΕΞΙΜΟΤΗΤΑ**
   1. **Είναι επιλέξιμη η εγκατάσταση μονάδων ΑΠΕ για παραγωγή ηλεκτρικής ενέργειας και πώλησή της στο δίκτυο;**

**Στόχος του Προγράμματος είναι η μείωση της κατανάλωσης πρωτογενούς ενέργειας των κτιρίων των μουσείων.**

**Για το λόγο αυτό, η εγκατάσταση μονάδων ΑΠΕ για ηλεκτροπαραγωγή πρέπει να αφορά, πρωτίστως, στην κάλυψη ηλεκτρικών φορτίων των κτιρίων και όχι στη πώληση ενέργειας στο δίκτυο.**

**Στο πλαίσιο αυτό, είναι επιλέξιμη δράση η εγκατάσταση μονάδων ΑΠΕ, για ηλεκτροπαραγωγή, μόνο υπό το καθεστώς του αυτοπαραγωγού ή του αυτόνομου παραγωγού ηλεκτρικής ενέργειας.**

* 1. **Το κόστος για την εκπόνηση προμελετών – μελετών εφαρμογής αποτελεί επιλέξιμη δαπάνη;**

**Οι μελέτες εφαρμογής δεν αποτελούν επιλέξιμες δαπάνες του Προγράμματος**

* 1. **Το κόστος για την εκπόνηση ενεργειακών επιθεωρήσεων, που ενδέχεται να απαιτηθούν, σε ποια κατηγορία δαπάνης εντάσσονται;**

**Το κόστος για την εκπόνηση των ενεργειακών επιθεωρήσεων που ενδέχεται να απαιτηθούν είναι επιλέξιμο και εντάσσεται στην κατηγορία δαπάνης «Αμοιβές Συμβούλων». (σελίδα 9 της Πρόσκλησης).**

* 1. **Μπορεί να γίνουν δεκτές προτάσεις για κτήρια Μουσείων που η ανέγερσή τους έχει συγχρηματοδοτηθεί ήδη από το Β΄ ή το Γ΄ Κ.Π.Σ.;**

**Πρέπει να τηρούνται οι απαιτήσεις των προγραμμάτων από τα οποία χρηματοδοτήθηκαν οι δράσεις των προτάσεων σας ως προς τη διατηρησιμότητα τους.**

**Επίσης, στοιχείο του φακέλου των δικαιολογητικών αποτελεί η βεβαίωση περί μη διπλής χρηματοδότησης της προβλεπόμενης δαπάνης από άλλο ΕΠ στο πλαίσιο της τρέχουσας προγραμματικής περιόδου.**

* 1. **Ποιοι χώροι του κτηρίου μπορούν να ενταχθούν στην κατηγορία δαπάνης «Εφαρμογή μεθόδων και συστημάτων ΕΞΕ - εφαρμογή συστημάτων ΑΠΕ»**

**Στην κατηγορία δαπάνης 1 "Εφαρμογή μεθόδων και συστημάτων ΕΞΕ - εφαρμογή συστημάτων ΑΠΕ", το κόστος των 250€/m2 αντιστοιχεί στο σύνολο της επιφάνειας του κτηρίου με την προϋπόθεση ότι οι παρεμβάσεις πραγματοποιούνται ή επηρεάζουν το σύνολο των χώρων αυτών.**

**Γκαράζ και αποθηκευτικοί χώροι δε λαμβάνονται υπόψη.**

1. **ΤΕΧΝΙΚΕΣ ΕΚΘΕΣΕΙΣ**
   1. **Σε περίπτωση κτηρίου στο οποίο περιέχονται χώροι με χρήση διαφορετική από χώρο εκθέσεων / μουσείο, όπως εργαστήρια /γραφεία / θέατρα /χώρος σίτισης κλπ, είναι αποδεκτό στα πλαίσια της μοντελοποίησης να χρησιμοποιηθεί η συγκεκριμένη χρήση που έχουν αυτοί οι χώροι ώστε να αποτυπωθούν τα πραγματικά δεδομένα σε ότι αφορά σε χρήστες/ εσωτερικά κέρδη / απαιτήσεις εξαερισμού κλπ.?**

**Δεδομένου ότι θα γίνουν παρεμβάσεις που αφορούν σε όλους αυτούς του χώρους, θα πρέπει να συμπεριληφθούν στην μοντελοποίηση και να αποτυπωθούν τα πραγματικά δεδομένα σε ότι αφορά σε χρήστες/ εσωτερικά κέρδη / απαιτήσεις εξαερισμού κλπ.**